യുപിയില് 61 കുട്ടികള് ഓക്സിജന് കിട്ടാതെ മരിച്ചിട്ട് നാലു വര്ഷം നഷ്ടപരിഹാരം പ്രഖ്യാപിക്കാതെ സര്ക്കാര് ഉത്തര്പ്രദേശിലെ ഖോരക്പൂരില് 61 കുട്ടികള് ഓക്സിജന് കിട്ടാതെ മരിച്ചിട്ട് നാല് വര്ഷം പൂര്ത്തിയായിട്ടും യു.പി സര്ക്കാര് നഷ്ടപരിഹാരം പ്രഖ്യാപിച്ചില്ല. ബി.ആര്.ഡി ആശുപത്രിയിലാണ് ദാരുണ സംഭവം നടന്നത്. നിരവധി പ്രതിഷേധങ്ങളുണ്ടായിട്ടും നഷ്ടപരിഹാരത്തിന്റെ കാര്യത്തില് യോഗി സര്ക്കാര് മൗനം തുടരുകയാണ്.നാല് ദിവസം പ്രായമായ കുഞ്ഞിന് ശ്വാസ തടസം അനുഭവപ്പെട്ടതിനെ തുടര്ന്നാണ് ഖൊരക്പൂര് സ്വദേശി ഗുപ്ത ബി.ആര്.ഡി ആശുപത്രിയിലെത്തിയത്. രാത്രി 7.30 ഓടെ ഓക്സിജന് പ്ലാന്റില് നിന്നും ഉച്ചത്തില് ഉള്ള ശബ്ദം കേട്ടത് മാത്രമാണ് ഗുപ്തയുടെ ഓര്മ. പിന്നീട് കുഞ്ഞിന്റെ മരണ വിവരം ഡോക്ടര്മാര് അറിയിച്ചു. നാല് വര്ഷങ്ങള്ക്കിപ്പുറവും ബി.ആര്.ഡി മെഡിക്കല് കോളേജില് നടന്ന ഈ സംഭവത്തെ കുറിച്ച് ഓര്ക്കാന് പോലും ഗുപ്ത തയ്യാറാകുന്നില്ല.ഗുപ്തയുടെ നാല് ദിവസം പ്രായമായ ആണ്കുഞ്ഞ് ഉള്പ്പെടെ 61 കുട്ടികളാണ് ഖൊരക്പൂര് ആശുപത്രിയില് മരിച്ചത്. ഓക്സിജന് ക്ഷാമമാണ് മരണത്തിന് കാരണമെന്ന് റിപ്പോര്ട്ടുകള് സമര്പ്പിച്ചിട്ടും യോഗി സര്ക്കാര് ഇതുവരെ കുട്ടികളുടെ കുടുംബങ്ങള്ക്ക് നഷ്ടപരിഹാരം നല്കിയിട്ടില്ല. മാത്രമല്ല ഓക്സിജന് ക്ഷാമമാണ് മരണത്തിന് കാരണമെന്ന റിപ്പോര്ട്ടുകള് പാടെ തള്ളുകയാണ് യോഗി സര്ക്കാരിന്റെ ആരോഗ്യ വിഭാഗം. ആശുപത്രിയില് അന്ന് ഓക്സിജന് ക്ഷാമമില്ലെന്നും കുട്ടികളുടെ മരണത്തിന് മറ്റ് ആരോഗ്യപ്രശ്നങ്ങളാണ് കാരണമെന്നുമാണ് യോഗി സര്ക്കാരിന്റെ വാദം. ഡി.ആര്.ഡി ആശുപത്രിയിലെ സംഭവത്തിന് ശേഷം നിരവധി ശിശുമരണങ്ങള് ഉത്തര്പ്രദേശില് വിവിധ സ്ഥലങ്ങളില് ഉണ്ടായിട്ടുണ്ട്. എന്നാല് ഇതിലെല്ലാം യോഗി സര്ക്കാര് മൗനം പാലിക്കുകയാണ്. നഷ്ടപരിഹാരമെങ്കിലും ലഭിക്കണമെന്നാണ് കുഞ്ഞുങ്ങളെ നഷ്ടപ്പെട്ട മാതാപിതാക്കളുടെ ആവശ്യം.